internet vaartha 179 Views
న్యూఢిల్లీ : భారత రెజ్లర్లు సుశీల్‌కుమార్‌, నర్సింగ్‌ యాదవ్‌ల మధ్య చోటు చేసుకున్న రియో ఒలిం పిక్స్‌ బెర్త్‌ గొడవ ఇప్పట్లో సమసిపోయేలా లేదు. తాజాగా రెజ్లర్‌ నర్సింగ్‌ యాదవ్‌ను 74 కేజీల విభాగంలో రియో సన్నాహక శిబిరానికి రెజ్లింగ్‌ ఫెడరేషన్‌ ఆఫ్‌ ఇండియా ఎంపిక చేయడంతో వివాదం మరింత తారాస్థాయికి చేరింది. హరి యాణాలోని సోన్‌పేట్‌లో బుధవారం నుంచి రెజ్లింగ్‌ రియో సన్నాహకాలు ఆరంభమవుతున్న నేపథ్యంలో నర్సింగ్‌యాదవ్‌ పేరును డబ్ల్యూఎఫ్‌ఐ ఖరారు చేస్తూ నిర్ణయం తీసుకున్న సంగతి తెలిసిందే. దీనిపై సుశీల్‌కుమార్‌ ఢిల్లీ హైకోర్టును ఆశ్రయించాడు. తమలో ఎవరు భారత్‌కు ప్రాత నిథ్యం వహించాలో తేల్చాలంటూ కోర్టును కోరాడు.కాగా 2008లో బీజింగ్‌ ఒలింపిక్స్‌లో కాంస్య పతకం,2012 లండన్‌ ఒలింపిక్స్‌లో రజత పతకం సాధించిన సుశీల్‌ ట్రయల్‌ ఆధా రంగానే తుదిఎంపిక జరగాలని పట్టుబడుతున్నాడు. వాస్తవానికి రెజ్లింగ్‌లో 74 కేజీల విభాగంలో పాల్గొంటామని ఇద్దరు రెజ్లర్లు సుశీల్‌కు మార్‌, నర్సింగ్‌యాదవ్‌లు పోటీ పడ్డారు. భారత్‌ తరపున ఈకేటగిరిలో సుశీల్‌(డిల్లీ),నర్సింగ్ (ముంబై) రెజర్లు కాగా, కేవలం ఒకరికి మాత్రమే ఒలింపిక్‌ బెర్త్‌ దక్కుతుంది. గత ఏడాది లాస్‌ వేగాన్‌లో జరిగిన ప్రపంచ చాంపియన్‌షిప్‌ లో నర్సింగ్‌యాదవ్‌ 74 కేజీల విభాగంలో కాంస్యం నెగ్గడంతో పాటు టాప్‌-6లో నిలిచి భారతకు ఆ కేటగిరిలో బెర్త్‌ను అందించాడు. కాగా ఆ ఈవెంట్‌కు వెళ్లాల్సిన సుశీల్‌ గాయం కారణంగా వైదొలగడంతో నర్సింగ్‌ ఆ అవకాశాన్ని అందిపు చ్చుకున్నాడు. ఒకసారి ఒక దేశానికి బెర్త్‌ దక్కాక, మరో క్రీడాకారుడు ఒలింపిక్‌ బెర్త్‌ కోసం పోటీ పడకూడదు. గతంలో భారత్‌కు ప్రాతినిథ్యం వహించడంతో పాటు పతకాలు తెచ్చానని తనకు ఈసారి అవకాశం ఇవ్వాలని సుశీల్‌ కోరుతున్నాడు.